== Liv og gerning ==
Christian Ludvig Scheel von Plessen var en søn af overceremonimester [[Mogens Scheel von Plessen (overceremonimester)|Mogens Scheel von Plessen]] (1713-1749) og Elisabeth Christine født von [[Thienen]] (1715-1749). Han rejste som ung udenlands og studerede navnlig ved [[Universiteit Leiden|Leidens Universitet]], blev efter sin hjemkomst [[auskultant]] i [[Rentekammeret]] [[1765]], udnævntes [[1769]] til deputeret i [[General-Landvæsenskollegiet]] og blev, da dette kollegium [[1770]] afløstes af General-[[Landvæsenskommissionen]], medlem af samme indtil dens ophævelse [[1773]]. Umiddelbart derefter beskikkedes han til amtmand over [[Københavns Amt (1662-1793)|Københavns Amt]] og forblev i dette embede indtil udgangen af [[1799]], da han efter eget ønske fratrådte det.<ref name="Kr 164">[https://runeberg.org/dbl/13/0166.html Kringelbach, s. 164]</ref>
Historie